ΓΡΑΠΤΗ ΕΡΩΤΗΣΗ E-1810/97 υποβολή: Ernesto Caccavale (UPE) προς την Επιτροπή (28 Μαΐου 1997)

Θέμα: Αντιφάσεις όσον αφορά το AIDS

Zητείται από την Επιτροπή μια απάντηση στα πολλά ερωτηματικά που προκάλεσε όσον αφορά το AIDS μια επιστημονική διαφωνία, η οποία εμπλέκει άνω των 700 ειδικών σε 23 χώρες, μεταξύ των οποίων και ο μέγιστος εν ζωή ρετροβιολόγος Peter Duesberg.

Δημοσιεύθηκε πρόσφατα στην Ιταλία από γνωστό σεξολόγο Luigi De Marchi και τον μολυσματολόγο Fabio Franchi ευρεία τεκμηρίωση με τίτλο «AIDS-Η μεγάλη απάτη» (Εκδόσεις SEAM, Ρώμη 1997). Το έργο καταγγέλει την αδικαιολόγητη κινδυνολογία και τις πολυάριθμες αντιφάσεις των περισσοτέρων ιταλικών και διεθνών υγειονομικών αρχών όσον αφορά το ΑΙDS.

Πρόκειται για αντιφάσεις που αμφισβητούν ευρείες και κρίσιμες πτυχές της παρουσίασης και της θεραπείας του ΑΙDS και συγκεκριμένα από την ανακάλυψη τουιού έως τον προσδιορισμό της ασθένειας, τις επιδημιολογικές προβλέψεις, τη μη χρησιμότητα των τέστ, τη βλαπτικότητα των θεραπειών και την έρευνα για ένα «απίθανο» εμβόλιο.

Εν κατακλείδι η Επιτροπή:

1. Γνωρίζει τις δημοσιεύσεις αυτές και τις θέσεις που προβάλλουν;

2. Εάν ναί, προτίθεται να ανακοινώσει στο Ευρωπαϊκό Κοινοβούλιο και τους άλλους οργανισμούς τη σημασία των τεκμηρίων αυτών και καταγγελιών;

3. Δεν θεωρεί σκόπιμο να συγκροτήσει μια ερευνητική επιτροπή διαφόρων ειδικοτήτων (με περιοριζόμενη σε ιολόγους και μολυσματολόγους ώστε να διαφωτισθούν οι πολυάριθμες αντιφάσεις σχετικά με την αποκαλούμενη «πανούκλα του 2000»;

Συμπληρωματική απάντηση του κ. Flynn εξ ονόματος της Επιτροπής (12 Σεπτεμβρίου 1997)

1. Η Επιτροπή γνωρίζει τις θέσεις που εκτίθενται στο δημοσίευμα που αναφέρει το αξιότιμο μέλος. Οπωσδήποτε, η Επιτροπή πιστεύει ότι οι ενημερωτικές εκστρατείες που γίνονται από τις ιταλικές υγειονομικές αρχές δεν έχουν χρησιμοποιήσει έναν υπερβολικό και προκαλούντα ανησυχία τόνο.

2. Αντίθετα, η Επιτροπή πιστεύει ότι στο θέμα του AIDS τα επίπεδο των γνώσεων που έχουν αποκτηθεί κατά τη διάρκεια των τελευταίων ετών, σε τομείς όπως η ιατρική, η κοινωνιολογία, η έρευνα, η εκπαίδευση και η δημόσια υγεία, είναι ανώτερο εκείνου που έχει επιτευχθεί αναφορικά με τις περισσότερες των λοιπών μολυσματικών ασθενειών, όπως προκύπτει από την ευρεία σχετική φιλολογία που έχει δημοσιευθεί στα διεθνή περιοδικά.

Εξάλλου, οι διαφορές γνώμης μεταξύ των ερευνητών και στο πλαίσιο του επιστημονικού κόσμου ήταν πολύ εντονότερες στην διάρκεια της πρώτης φάσης της επιδημίας, όταν οι γνώσεις οι σχετικές με το AIDS ήταν ακόμη περιορισμένες, απ' ότι τώρα.

Κατά συνέπεια, η Επιτροπή δεν προτίθεται να διαβιβάσει στο Κοινοβούλιο και σε λοιπούς οργανισμούς το περιεχόμενο της δημοσίευσης που ανέφερε το αξιότιμο μέλος.

3. Από την άλλη πλευρά, η Επιτροπή ευνοεί το συντονισμό των ενεργειών που αναλαμβάνονται στο πλαίσιο του κοινοτικού προγράμματος έρευνας στον τομέα της βιοϊατρικής και της υγείας με τις ενέργειες που αποσκοπούν στην πρόληψη της μόλυνσης από τον ιό την ανθρώπινης ανοσοεπάρκειας (VIH) και ορισμένες άλλες μεταδοτικές παθήσεις, καθώς και την προώθηση των μελετών στα κράτη μέλη για τον εντοπισμό των αποτελεσματικότερων μεθόδων πρόληψης και για τη δημοσίευση των σημαντικότερων αποτελεσμάτων των εργασιών αυτών.

Ειδικότερα, το πρόγραμμα κοινοτικής δράσης σχετικά με την πρόληψη του AIDS και λοιπών μεταδοτικών ασθενειών, που εγκρίθηκε στις 29 Μαρτίου 1996 από το Κοινοβούλιο και το Συμβούλιο (απόφαση αριθ. 647/96/ΕΚ) ((ΕΕ L 95 της 16.4.1996. )), προβλέπει ενέργειες που αποβλέπουν στην εποπτεία και τον έλεγχο των μεταδοτικών ασθενειών, την καταπολέμηση της διάδοσης, την πληροφόρηση, την εκπαίδευση και την κατάρτιση, την συνδρομή σε πρόσωπα που έχουν προσβληθεί από τον VIH/AIDS και την καταπολέμηση των διακρίσεων.